บาทเปิด35.30/32 บาทต่อดอลล่าร์  แนวโน้มแกว่งแคบ
เงินบาทเปิดตลาด 35.30/32 บาทต่อดอลล่าร์  แนวโน้มแกว่งแคบ นักลงทุนชะลอดูผลประชุมเฟด
14 มี.ค. 2560

เงินบาทเปิดตลาด 35.30/32 บาทต่อดอลล่าร์  แนวโน้มแกว่งแคบ นักลงทุนชะลอดูผลประชุมเฟดนักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.30/32 บาท/ดอลลาร์ จากช่วงเย็นวานนี้ที่ปิดตลาดที่ระดับ 35.31/33 บาท/ดอลลาร์วันนี้คาดว่าเงินบาทยังคงแกว่งอยู่ในกรอบแคบๆ เพราะยังไม่มีปัจจัยอะไรที่สำคัญ คืนนี้ทางฝั่งสหรัฐฯ จะมีการรายงานดัชนีราคาผู้ผลิต (PPI) เดือนก.พ. นอกจากนั้นตลาดคงไปรอดูผลการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ซึ่งคงจะทราบผลช่วงเช้าวันพฤหัส"วันนี้บาทไม่น่าจะแกว่งมาก ยังไม่มีตัวเลขอะไรสำคัญ คืนนี้มีแค่ดัชนีราคาผู้ผลิตของสหรัฐ จากนั้นตลาดคงไปรอดูผลประชุม FOMC อีกที ซึ่งน่าจะทราบผลช่วงวันพฤหัสเช้าในบ้านเรา" นักบริหารเงินระบุ  นักบริหารเงิน คาดว่า วันนี้เงินบาทจะเคลื่อนไหวในกรอบ 35.20-35.40 บาท/ดอลลาร์